Diari Oficial de la Generalitat Valenciana


Sumari del DOGV 410, del 28-07-1986 (1986/806823)

ORDRE de 9 de juliol de 1986, de la Conselleria d'Agricultura i Pesca, per la qual esestablerta la denominació "Xufa de València" i "Orxata Valenciana de xufa" amb caràcter provisional.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   410

Data del DOGV
:   28-07-1986

Secció del DOGV
:   ALTRES DISPOSICIONS

Número del document
:   1986/806823


Data del document
:   09-07-1986

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 9 de juliol de 1986, de la Conselleria d'Agricultura i Pesca, per la qual es establerta la denominació "Xufa de València" i "Orxata Valenciana de Xufa", amb caràcter provisional.  
El cultiu de la xufa (Cyperus Esculentus 1.) en determinades zones de l'horta i l'elaboració de l'orxata de xufa tenen l'origen a València i són degudes a l'enginy del poble valencià i en són patrimoni.   
Tant el cultiu de la xufa com l'elaboració de l'orxata posseeixen un conjunt de valors agrícoles, tècnics, històrics, econòmics i socials que han estat assimilats pel poble, formen part de la cultura i dels hàbits de vida i representen el reconeixement d'un producte per la qualitat i el prestigi propis.   
Donar-li nom., protegir-ne la qualitat, projectar-ne el prestigi cap a d'altres mercats, salvaguardar els consumidors i defendre'n els interessos legítims, tant agrícoles com industrials i artesanals, és una de les aspiracions de totes les torces socials que treballen en el sector.   
Condicionada l'ampliació a aquest producte del règim de Denominacions d'Origen específiques contemplades en l'article núm 95 i següents de la Llei 25/70 a «aquells productes agraris la protecció a la qualitat dels quals tinga especial interés econòmic i social», la Conselleria d'Agricultura i Pesca, conscient de l'interés que per al sector posseeix l'ordenació del mercat dels productes de qualitat i la protecció d'aquesta, en virtut de les transferències rebudes en matèria d'Agricultura i Pesca i en col·laboració amb el Ministeri d'Agricultura, Pesca i Alimentació, ordena:   
Article primer  
Hom reconeix amb caràcter provisional la denominació específica «Xufa de València» i «Orxata Valenciana de Xufa.»   
Article segon  
Hom faculta la Direcció de Política Agroalimentària per designar, d'acord amb les disposicions legals, el Consell Regulador provisional encarregat de redactar el projecte de reglament particular per a les susdites denominacions específiques.   
Article tercer  
La indicació 'Denominació Específica' no podrà ser utilitzada en els envasos, la documentació o la publicitat d'aquests productes fins a l'aprovació definitiva del Reglament.   
Durant aquest període la indicació «Xufa de València» i «Orxata Valenciana de Xufa» podrà ser utilitzada en concepte d'indicació de procedència i únicament per a les indústries situades a l'entorn geogràfic esmentat.   
DISPOSICIÓ FINAL  
Aquesta Ordre vigirà el dia de publicació en el Diari Oficial de la Generalitat Valenciana.   
València, 9 de Juliol de 1986.   
El Conseller d'Agricultura i Pesca,  
LLUIS FONT DE MORA MONTESINOS